**grb_3d_za_doc.gif**

**REPUBLIKA HRVATSKA  
KRAPINSKO-ZAGORSKA ŽUPANIJA**

**ŽUPAN**

**KLASA:** 310-03/22-01/08

**URBROJ:** 2140-02-22-2

Krapina, 18. listopad 2022.

Na temelju članka 32. Statuta Krapinsko-zagorske županije (“Službeni glasnik Krapinsko – zagorske županije“ 13/01, 5/06, 14/09, 11/13, 13/18, 5/20, 10/21 i 15/21- pročišćeni tekst) župan Krapinsko-zagorske županije d o n o s i

**ODLUKU**

**o raspisivanju javnog poziva za sufinanciranje izrade izvješća o energetskom pregledu i energetskog certifikata za obiteljske kuće na području Krapinsko- zagorske županije**

1. **Predmet odluke**

Odobrava se provedba Javnog poziva za sufinanciranje izrade izvješća o energetskom pregledu i energetskog certifikata za obiteljske kuće na području Krapinsko-zagorske županije (dalje u tekstu: Poziv) s ciljem prijave na javni poziv Fonda za zaštitu okoliša i energetsku učinkovitost (dalje u tekstu: Fond).

Pojedini pojmovi u smislu ove odluke:

a) Podnositelj zahtjeva- fizička osoba koja na Poziv podnese zahtjev za sufinanciranjem,

b) Korisnik – fizička osoba (građanin) koja ispunjava uvjete Poziva i kojoj su u sklopu Poziva odobrena sredstva za sufinanciranje izrade izvješća o energetskom pregledu i energetskog certifikata za obiteljske kuće na području Krapinsko-zagorske županije.

1. **Objava Javnog poziva**

Javni poziv iz točke 1. ove Odluke objaviti će se na službenim Internet stranicama Krapinsko-zagorske županije ([www.kzz.hr](http://www.kzz.hr)).

1. **Prihvatljivi korisnici**

Prihvatljivi korisnicisredstava Krapinsko- zagorske županije (dalje u tekstu: Županije) su fizičke osobe – građani koji:

* imaju prebivalište na području Krapinsko-zagorske županije,
* kreiraju i podnesu Fondu prijavu na Javni poziv za poticanje obnovljivih izvora energije u obiteljskim kućama (EnU-2/22).

1. **Uvjeti prihvatljivosti**

* opravdani su troškovi za izradu izvješća o energetskom pregledu i energetskog certifikata za obiteljske kuće nastali nakon 01. siječnja 2022. godine, što se dokazuje datumom izdavanja računa za navedenu uslugu
* podnositelj zahtjeva u trenutku podnošenja Zahtjeva za sufinanciranje treba dostaviti dokaz o prijavi na Javni poziv Fonda za poticanje obnovljivih izvora energije u obiteljskim kućama (EnU-2/22).

1. **Sredstva Županije**

* Županija će Korisnicima dodjeljivati sredstva za pokriće opravdanih troškova izrade izvješća o energetskom pregledu i energetskog certifikata za obiteljske kuće: **do 100 %, ali ne više od 2.500,00 kn (s PDV-om)**.
* Raspoloživa sredstva Županije iznose 100.000,00 kuna i osigurana su kroz Proračun Krapinsko-zagorske županije za 2022. godinu („Službeni glasnik Krapinsko-zagorske županije“ broj 24/22) u okviru proračunskih pozicija Upravnog odjela za gospodarstvo, poljoprivredu, turizam, promet i komunalnu infrastrukturu.
* Županija će dodjeljivati sredstva do njihova iskorištenja odnosno do kraja 2022. godine, ovisno o tome što prije nastupi te objaviti na mrežnoj stranici Županije [www.kzz.hr](http://www.kzz.hr) obavijesti o:
* privremenom zatvaranju Poziva, do utvrđivanja iznosa preostalih raspoloživih sredstava,
* ponovnom otvaranju Poziva, bude li potrebno i
* zatvaranju Poziva, ako Županija raspoloživa sredstva dodijeli prije kraja 2022. godine

1. **Podnošenje Zahtjeva za sufinanciranje**

* Zahtjev za sufinanciranje se podnosi temeljem Javnog poziva kojeg raspisuje Krapinsko-zagorska županija.
* Javnim pozivom se utvrđuju rokovi, obrasci te popis potrebne dokumentacije.

1. **Postupak obrade, donošenje Odluke i obavještavanje**

* Administrativnu obradu zahtjeva pristiglih na Javni poziv obrađuje nadležni upravni odjel po redoslijedu zaprimanja. Administrativnom obradom utvrđuje se pravovremenost, potpunost te udovoljenje propisanim uvjetima.
* Županija:
* ima pravo provjeravati dokumentaciju i podatke iz prijave
* neće razmatrati prijave:
  + koje nisu predmet Poziva
  + koje su podnesene od osoba koje Pozivom nisu određene kao prihvatljivi korisnici sredstava Županije
  + koje su podnesene prije propisanog roka za podnošenje prijava na Poziv,
  + koje su podnesene nakon isteka roka Poziva, odnosno nakon objave na mrežnoj stranici Županije obavijesti o iskorištenosti raspoloživih sredstava Poziva
  + koje su podnesene na neki drugi način odnosno suprotno uvjetima Poziva
* razmatra prijave, prema datumu i vremenu zaprimanja
* sukladno općim aktima Županije donosi Odluku o odabiru korisnika i dodjeli sredstava Županije (*u tekstu: Odluka*) te u pisanoj formi obavještava Korisnika
* dostavlja poštom podnositelju zahtjeva obavijest da prijava ne ispunjava uvjete Poziva, s obrazloženjem.

1. **Isplata sredstava**

Odobrena sredstva Županija će isplatiti na bankovni račun Korisnika, u roku od 30 dana od donošenja Odluke

1. **Promjene podataka o korisniku i promjena Zahtjeva za sufinanciranje**

* Promjene podataka o korisniku i promjena Zahtjeva za sufinanciranje podrazumijevaju promjene podataka koji se nalaze u Zahtjevu za sufinanciranje i popratnoj dokumentaciji.
* Ukoliko dođe do promjene podataka o korisniku koji su navedeni u zahtjevu za sufinanciranje, korisnik je dužan pisanim putem obavijestiti Županiju o navedenim promjenama odmah po njihovom nastanku, te dostaviti dokumentaciju kojom navedenu promjenu potkrepljuje.
* Županija će utvrditi opravdanost promjena te će korisniku proslijediti pisanu obavijest o prihvaćanju ili neprihvaćanju promjena.
* Ukoliko se promjene prihvate ne može se odobriti iznos sredstava veći od iznosa sredstava koji je već određen Odlukom o dodjeli sredstava.

1. **Potvrda o odustajanju i izjava o poništenju obveze**

* U slučaju da korisnik želi odustati od dodjele sredstava iz Odluke dužan je pisanim putem podnijeti Zahtjev za odustajanje.
* Ukoliko podnositelj zahtjeva podnese Zahtjev za odustajanje u fazi administrativne obrade Zahtjeva za sufinanciranje odnosno prije donošenja Odluke, Županija će prekinuti sve aktivnosti nad Zahtjevom za sufinanciranje te će korisniku izdati Potvrdu o odustajanju.
* Ukoliko korisnik podnese Zahtjev za odustajanje nakon izdavanja Odluke o dodjeli sredstava, Županija će korisniku izdati Izjavu o poništenju obveze.

1. **Ostale informacije**

* Podnositelj zahtjeva podnošenjem zahtjeva daje odobrenje Županiji da osnovne podatke o Podnositelju zahtjeva objavi na službenoj web stranici [www.kzz.hr](http://www.kzz.hr) i u drugim izvješćima.
* Osobni podaci:
* koristit će se samo u nužnom opsegu za ostvarenje svrhe iz prijave na Poziv – za obradu prijave, donošenje Odluke i sklapanje Ugovora, sukladno:
  + Uredbi (EU) 2016/679 Europskog parlamenta i Vijeća od 27. travnja 2016. godine i
  + Zakonu o provedbi Opće uredbe o zaštiti podataka (NN 42/2018) i
* čuvat će se propisno 10 godina, sukladno Zakonu u arhivskom gradivu i arhivima („Narodne novine“, broj 61/18 i 98/19)

1. **Stupanje na snagu**

Ova Odluka stupa na snagu prvog dana od dana objave u „Službenom glasniku Krapinsko-zagorske županije“.

**Ž U P A N**

**Željko Kolar**

Pripremila:

Ivanka Berislavić, univ.spec.oec.

savjetnica za gospodarstvo

**DOSTAVITI:**

1. „Službeni glasnik Krapinsko-zagorske županije“; za objavu,

2. Regionalna energetska agencija Sjeverozapadne Hrvatske (REGEA),

3. Upravni odjel za gospodarstvo, poljoprivredu, turizam, promet i komunalnu infrastrukturu, ovdje,

4. Za zbirku isprava, ovdje

5. Arhiva, ovdje.